
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА





Р Е Ш Е Н И Е   № ВР- 37 - ПР /2026г. 
за преценяване на необходимостта от извършване на оценка на въздействието върху околната среда 


На основание чл. 93, ал. 1 ал. 3 и ал. 6 от Закона за опазване на околната среда /ЗООС/, чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда /Наредбата за ОВОС/ чл. 31, ал. 4 и ал. 6 от Закона за биологичното разнообразие /ЗБР/, чл. 40, ал. 4 във връзка с ал. 3 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /Наредбата за ОС/ и представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС, както и получени писмени становища от Регионална здравна инспекция- Враца,   и други ведомства. 


Р Е Ш И Х 

да не се извършва оценка на въздействието върху околната среда за инвестиционно предложение за:   «Изграждане на екоселище за приобщаване на посетителите към конете и биоразнообразието на Врачански Балкан», в поземлен имот с идентификатор 30606.3.68, местност „Камена страга“, в землището на с. Згориград, общ. Враца, обл. Враца,   което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони. 
възложител: Красимир Петров Каменов  
седалище:   с. Згориград, общ. Враца   


   Кратко описание на инвестиционното предложение: 
	Инвестиционното предложение предвижда Изграждане на екоселище за приобщаване на посетителите към конете и биоразнообразието на Врачански Балкан. 
 	Ще бъдат изградени само 10 бр. еднофамилни къщи, всяка с площ от около 100 кв. м. Сградите ще бъдат изградени от метална конструкция и полиуретанови панели, обковани с дърво. Всички сгради в екоселището ще бъдат с височина 3,5 м в билото си и ще бъдат едноетажни. Основите ще са ивични. По време не строителството част от терена ще бъде шкарпиран и насипан със същия материал. Предвижда се в селището да има обслужваща зона с храна и релакс зона. Обслужващата зона представлява сграда с РЗП 200 кв.м., построена по същия способ, както еднофамилните къщи (метална конструкция с полиуретанови панели, обковани с дърво). В обслужващата зона ще бъдат обособени само информационен център и място за хранене. Релакс зоната ще бъде открита площ с 300 кв.м. на място в имота, от което се открива панорамен изглед на целият Балкан. Тя ще включва пейки и детска площадка, изградена изцяло от дървен материал. 
 	Водоснабдяването ще се осигури от съществуваща ВиК система от горна лифтова станция. Електрозахранването ще се извършва от съществуваща електропреносна система от горна лифтова станция.
 	Отпадните води ще се събират във водоплътна изгребна яма, която ще бъде почиствана от лицензирана фирма.
	За реализацията на ИП не се предвижда водовземане и/или ползване на повърхностни и/или подземни води. ИП не е свързано със заустване на отпадни води във водни обекти. 
 	Изпълнението на предвидените дейности не е свързано с използването на взрив. 
 	Генерираните отпадъци ще бъдат третирани съгласно Закона за управление на отпадъците и поднормативната уредба към него. 
 	Няма да има опасни вещества от приложение № 3 на ЗООС. 
 	По прогнозни данни броя на обслужващия персонал ще бъде 7 човека, като те няма да бъдат денонощно в екоселището. Обекта се предвижда да работи целогодишно, но начина на работа ще бъде уточнен след като се прецени интереса на посетителите към района и икономическата обоснованост. 
 	Паркирането на автомобилите ще се осъществява в долната част на имота, обект на ИП, непосредствено до съществуващата пътна инфраструктура. 
 	За реализацията на ИП ще се използва съществуващата пътна инфраструктура. 

	По повод гореизложеното, инвестиционното предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 

Съгласно представената с ИП информация и документация инвестиционното предложение предвижда изграждане на 10 бр. еднотипни, еднофамилни жилищни сгради, всяка с площ от 100 кв.м. Сградите ще бъдат изградени от метални конструкции и полиуретанови панели, обковани с дърво. Предвидена е обслужваща зона, представляваща сграда с РЗП 200кв.м., която ще бъде използвана за информационен център и място за хранене, като същата ще бъде изградена от метални конструкции и полиуретанови панели, обковани с дърво. Предидена е релакс зона, която ще представлява откритата площ в имота – 300 кв.м, включваща пейки и детска площадка оборудвана с дървени съоръжения. ИП ще се реализира в ПИ с идентификатор 30606.3.68, вид територия Урбанизирана, НТП За животновъден комплекс, площ 18255 кв. м, в землището на с. Згориград, общ. Враца. При извършена проверка, относно местоположението на имота, на чиято територия ще се реализира ИП, спрямо границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) се установи, че ПИ 30606.3.68 попада в границите на природен парк „Врачански балкан“, обявен със Заповед № 1449/21.12.1989 г. на председателя на Комитета за опазване на околната среда (обн. ДВ, бр. 3/1990 г.) и прекатегоризиран със Заповед № РД-934/22.07.2003 г. на Министъра на околната среда и водите (ДВ, бр. 73/2003 г.). Съгласно проектното и функционално зониране на територията на парка, прието с действащия План за управление (приет с Решение №750/14.10.2011 г. на МС), имотът попада в Зона VII. „Зона за устойчиво ползване на възобновимите природни ресурси“.  ПИ с идентификатор 30606.3.68 по КККР на с. Згориград, предмет на ИП попада и на територията на защитени зони BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.), и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).
 	При направената проверка за допустимост по смисъла на чл.12, ал. 2 и ал. 4 във връзка с чл. 40, ал. 2 от Наредбата за ОС, се установи, че така заявеното ИП е допустимо спрямо режимите на: 
- Природен парк „Врачански балкан“, определен със Закона за защитените територии, заповедта за обявяването му и ПУ; 
- защитени зони BG0000166 „Врачански Балкан” и BG0002053 „Врачански Балкан”, определени със заповедите за обявяването им.
 	С Решение № 24-ОС/2012 г. на МОСВ, за имота е съгласувано ИП „Изграждане битова сграда за обслужване на коне, подлежащи на обучение и използване за охрана и атракция“, в землището на с. Згориград, общ. Враца, във връзка с което е сменено предназначението на земеделската земя в урбанизирана територия.
	Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


М О Т И В И

І. Характеристики на инвестиционното предложение: размер, засегната площ, параметри, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве: 
1. Предвид предназначението на обекта, не се очаква, че извършваните дейности по време на реализацията му могат да доведат до значително отрицателно въздействие върху компонентите и факторите на околната среда. 
2. Предмет на ИП е Изграждане на екоселище за приобщаване на посетителите към конете и биоразнообразието на Врачански Балкан.  
3. Предвид характера на предлаганата дейност не се очаква генериране на отпадъци. 
4. Реализацията и експлоатацията не предполага използването на значителни количества от природните ресурси, земните недра, почвите, водите и на биологичното разнообразие. 
5. Съгласно становище изх. № ПУ-01-714-1/29.07.2026 г. на Басейнова дирекция “Дунавски район” с център Плевен, инвестиционното предложение е допустимо: 
- Допустимо спрямо целите и мерките за постигане на добро състояние на водите, определени в ПУРБ 2022 — 2027 г. и не се очаква да окаже значително въздействие върху водите, при спазване на мерките планирани в плана.  
В ПУРБ 2022 - 2027 г. няма предвидени забрани, касаещи реализацията на планираните дейностите в ИП.
- Допустимо спрямо  ПУРН 2022 — 2027 г.  Предвидените дейности в ИП не са в противоречие с мерките в Програмата от мерки за намаляване на риска от наводнения. 
Съгласно представената информация, ИП не попада в район със значителен потенциален риск от наводнения, утвърдени от Министъра на околната среда и водите със Заповед РД-804/10.08.2021 г. в ПУРН 2022 - 2027г., приет с Решение №941/28.12.2023 г. на Министерски съвет. В Програмата от мерки заложена в ПУРН 2022 - 2027 г. в Дунавски район няма предвидени конкретни забрани и ограничения, касаещи разглежданото ИП.  
След направена проверка в публично достъпна част на Кадастрално- административната информационна система (КАИС), се установи, че в близост до разглеждания имот не се намират повърхностни водни обекти.
Съгласно представената информация дейностите в ИП не предвиждат водовземане и/или ползване на повърхностни и/или подземни води, както и няма посочени дейности, които биха могли да доведат до замърсяване на повърхностни и подземните води. В тази връзка, реализирането на ИП не се очаква да окаже негативно въздействие върху състоянието на повърхностното и подземното водно тяло, респективно не се очаква непостигане на поставените им екологични цели.
- Реализирането на горепосоченото ИП е допустимо спрямо ПУРБ и ПУРН в Дунавски район за периода 2022 - 2027 г., и спрямо Закона за водите и наредбите към него. Не се очаква ИП да окаже негативно въздействие върху водите и водните екосистеми, при спазване на мерките и законовите изисквания, посочени в т. 1.1.5 и т. 2 от настоящото становище, в т.ч. предвидените в ИП дейности не подлежат на разрешителен режим по реда на ЗВ.
6. При спазване на нормативните и технологичните изисквания не се очаква предвидените за реализиране дейности да причиняват замърсяване и дискомфорт на околната среда. 
7. Не се очаква негативно кумулативно въздействие от реализацията на ИП. 
8. При изпълнение и спазване на всички изисквания за експлоатация на обекта, не следва да се очаква риск от големи аварии и/или бедствия.  
9. От здравно-хигиенна гледна точка няма основание да се предполага възникване на здравен риск за населението от реализацията на инвестиционното предложение, съгласно становище на Регионалната здравна инспекция (РЗИ)-Враца с изх. № 10-44-1/08.09.2026 г., при изпълнение на посочените изисквания в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушении или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита: 
1. Инвестиционното предложение ще се реализира в поземлен имот с идентификатор 30606.3.68, в землище с. Згориград, общ. Враца, обл. Враца, землище с. Згориград, общ. Враца, обл. Враца. Трайно предназначение на територията: Урбанизирана. Начин на трайно ползване: За животновъден комплекс. 
1. Предвидените дейности с ИП не ограничават ползването на съседните имоти по предназначение. 
1. За дейностите, свързани с реализацията на инвестиционното предложение, няма да са необходими допълнителни площи извън рамките на горепосочената територия.  
1. В резултат от реализирането на инвестиционното намерение и последващата експлоатация не се очаква промяна на качеството и възстановителната  способност на природните богатства в района и неговите подпочвени пластове. 
1. Инвестиционното предложение не предвижда водовземане от повърхностни и подземни води и не е свързано със заустване на отпадъчни води в повърхностни водни обекти.   
1. Съгласно становище на Басейнова дирекция “Дунавски район” с център Плевен с изх. № ПУ-01-714-1/29.07.2026 г.: 
- ИП не попада в СОЗ определени в съответствие с изискванията на Наредба N93/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба № 3 от 16 октомври 2000 г.) и не попада в буферна зона (радиус 1 000 м) около водовземно съоръжение за питейно-битово водоснабдяване без определена СОЗ по реда на Наредба № 3 от 16 октомври 2000 г.
1. Вероятността за засягане на недвижими културни ценности при извършване на дейностите е минимална. Няма данни за разположени археологически паметници и паметници на културата на територията на обекта и в близост до него.    
1. След прегледа на представената информация и документация, на основание чл. 40, ал. 3 от Наредбата за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони, поради следните мотиви: 
8.1. Съгласно извършената проверка в наличната база данни за «Натура 2000» и предвид това, че имота, предмет на ИП представлява урбанизирана територия, се установи, че ИП не засяга природни местообитания, както и ефективно заети местообитания на животински видове, вкл. птици, предмет на опазване в защитените зони, предвид което няма вероятност реализацията му да доведе до унищожаване, увреждане и/или фрагментиране на такива местообитания. 
8.2. Предвид характера на обектите, вида и обема на предвидените дейностите, въздействието ще е минимално, временно и обратимо по време на строителните дейности, предвид което няма вероятност от формиране на значително по степен безпокойство, вследствие на шум и усилено антропогенно натоварване на животински видове, вкл. птици,, предмет на опазване в защитените зони, находящи се в съседни територии, което да доведе до намаляване на числеността и плътността на популациите им. 
8.3. Не се очаква да възникнат значителни отрицателни въздействия, които да изменят трайно и необратимо ключови елементи на защитените зони, тъй като ИП засяга минимална площ от територията на зоните (0,0005%), и необходимата за еко селището инфраструктара е съществуваща. 
8.4. Отчитайки местоположението и характеристиките на инвестиционното предложение, реализацията му не води до фрагментиране на местообитания, нарушаване на биокоридорни връзки от значение за видовете и възникване на бариерен ефект. 
8.5. Изграждането и експлоатацията на екоселището не е свързано с генериране на вредни емисии и отпадъци във въздуха, водите и/или почвите, във вид и количества, които да окажат отрицателно въздействие върху структурата, функциите и природозащитните цели на защитени зони BG0000166 "Врачански Балкан" и BG0002053 "Врачански Балкан". 
8.6. При направената оценка на реализираните и одобрени за реализация инвестиционни предложения, планове, програми и проекти в границите на разглежданите защитени зони, се установи, че реализацията на настоящото ИП няма вероятност да доведе до възникване на значителен отрицателен кумулативен ефект в комбинация с тях. 

III. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията:
1. Съобразно представената документация и информация за ИП и получените в хода на процедурата становища от компетентни органи, осъществяването на инвестиционното предложение няма да доведе до значителни отрицателни въздействия върху компонентите на околната среда, както и не се очаква изменение в степента на въздействие върху отделните компоненти на околната среда от неговата реализация. 
1. Териториалният обхват на въздействието в резултат от реализацията на ИП е ограничен и локален в рамките на горепосочената територия, в която ще се реализира обекта. Характерът на ИП не предполага възникване на съществени неблагоприятни въздействия за съседни близо разположени терени. 
1. ИП няма връзка с други дейности в обхвата на въздействие. 
1. Инвестиционното предложение не предполага трансгранично въздействие, поради неговото местоположение и характера на предвидените дейности. 
1. Осъществяването на намерението няма да предизвика съществена и негативна промяна в съществуващият ландшафт. 
1. Предвидената дейност не се очаква да окаже отрицателно въздействие върху повърхностни или подземни водни обекти. 
1. Реализирането на ИП няма да доведе до влошаване качеството на въздуха. Характерът на ИП не предполага значим дял на атмосферни замърсители. 
1. Не се предвижда разполагането на рискови енергийни източници и съоръжения, които да генерират шумове, вибрации и радиация, създаващи риск за населението и околната среда. 
1. Не се очаква негативно въздействие върху здравето на работниците при спазване на изискванията за здравословни и безопасни условия на труд .

IV. Обществения интерес към инвестиционното предложение: 
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, от страна на компетентния орган РИОСВ-Враца за инвестиционното предложение: уведомени са писмено Община Враца, област Враца, кметство с. Згориград, общ. Враца, а засегнатото население чрез нея и чрез обявяване на интернет страницата на инспекцията. Няма налични постъпили писмени възражения, жалби или мнения.  
2. На основание чл. 4, ал. 2 от Наредбата за ОВОС, възложителят е декларирал, че е информирал писмено и засегнатата общественост по подходящ начин. Няма налични постъпили писмени възражения, жалби или мнения.
3. В изпълнение на чл. 6, ал. 9 от Наредбата за ОВОС за изясняване на обществения интерес, от страна на РИОСВ-Враца: 
- осигурен е обществен достъп до Информацията по приложение № 2 от Наредбата, чрез интернет страницата и информационното табло на инспекцията. 
- предоставено е копие на Искането по чл. 6, ал. 1 от Наредбата за ОВОС и Информацията по приложение № 2 от Наредбата, на Община Враца, област Враца, кметство с. Згориград, общ. Враца, на чиято територия е местоположението на разглежданото ИП. 
4. Съгласно изискванията на чл. 6, ал. 10 от Наредбата за ОВОС Община Враца, обл. Враца, с писмо с изх. № 3200-310-(1)/11.09.2026 г. и кметство с. Згориград, общ. Враца с писмо с изх. № 056, 057 от 11.09.2026 г., информират РИОСВ – Враца, че не са постъпвали становища и възражения относно инвестиционното предложение, в резултат на осигурения обществен достъп до Информацията по приложение № 2 към чл. 6 от Наредбата за ОВОС. 
5. Към момента на изготвяне на настоящото решение в РИОСВ – Враца няма постъпили жалби, възражения и становища срещу реализацията на инвестиционното предложение по законосъобразност. 


ПРИ ИЗПЪЛНЕНИЕ НА СЛЕДНИТЕ УСЛОВИЯ: 

0. При реализацията на настоящото инвестиционно предложение, да не се допуска замърсяване на околната среда с отпадъци. 
0. Съгласно така предоставената информация, заложените дейности по изграждането на Екоселище попадат в разпоредбите на чл. 8 от Наредба за управление на строителните отпадъци и за влагане на рециклирани строителни материали (Oбн., ДВ, бр. 98 от 8.12.2017 г. с изм. и доп.) и с цел спазване изискванията на екологичното законодателство е необходимо изготвянето на План за управление на строителните отпадъци.
0. При извършване на строителните дейности на територията на обекта е необходимо да се осигури спазване на допустимите нива на шум за съответната територия и в мястото на въздействие /най-близко отстоящата жилищна сграда/ утвърдени с Наредба № 6 за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението /обн. ДВ, бр. 58/2006г./. 
0. Дейностите да бъдат извършвани по начин, недопускащ разпространението на миризми извън границите на обекта.
0. Реализацията на предвиденото ИП не противоречи на режима на природен парк „Врачански Балкан“ и е допустима спрямо въведените норми и забрани на природния парк, определени със Закона за защитените територии, заповедта за обявяването му и с Плана за управлението му. и при изпълнение на следните условия: 
- да не се извършва строителство на нови пътища със трайна настилка, с цел осигуряване на транспортен достъп до имота. Достъпът да се осъществява, единствено чрез съществуващи към момента пътища; 
- паркирането на автомобилите да се осъществява на терен с вече изградена и съществуваща към момента трайна настилка. В границата на имота трасетата предвидени за движения на МПС-та да се изградят с настилка на тревна основа - тип плочи и/или пътеки на тревна фуга; 
- да се изгради пречиствателно съоръжение/станция за отпадни води; 
- изграждането на инфраструктурните елементи – електро и водопроводи да бъде осъществено подземно; 
- при извършване на строителството и реконструкция при възможност да бъдат използвани естествени материали - камък и дърво; 
- строителните дейности да се ограничават само в границите на имота, с цел недопускане прогонване на животински видове, увреждане или унищожаване на техни местообитания, както и недопускане унищожаване на естествената растителност и характерния ландшафт в съседни имоти; 
- извършването на строителните работи да бъде извън размножителния период на животинските видове (1 април-30 юни), за да се избегне унищожаването на яйца и малки; 
- преди всяка строителна дейност, районът да бъде обхождан и при наличие на бавноподвижни животни (земноводни или влечуги), да се осигурява изнасянето им извън полигона за строителство; 
- по време на реализацията на ИП, както и при експлоатацията на обекта да не се допуска нерегламентирано депониране на строителни и битови отпадъци или скални маси, както в имота, така и в съседни терени попадащи в границите на защитени територии и зони.          


       	Настоящото решение се отнася само за конкретното заявено предложение и в посочения му капацитет. 
         	Настоящото решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба.  
         	Съгласно чл.93, ал.7 от ЗООС при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новия възложител трябва да уведоми РИОСВ-Враца своевременно в най-кратък срок след настъпване на измененията. 
         	Съгласно разпоредбата на чл.93, ал.8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение. 
 	Неизпълнението на поставените условия в настоящето решение е нарушение на чл.166, т.2 от ЗООС, за което ще бъдат предприети съответните административнонаказателни мерки.  
         	Решението може да бъде обжалвано по реда на Административно процесуалния кодекс  пред Министъра на околната среда и водите  и/или  пред съответния Административен съд в 14/четиринадесет/  дневен срок от съобщаването  му на заинтересованите лица.  



Дата: 06.10.2026 г. 

